open-index/open-wikipedia-markdown huggingface dataset:
Dogfights

***Dogfights*** é unha serie documental emitida dedicada á aviación militar emitida pola canle History entre 2006 e 2008, e máis especificamente aos combates aéreos acaecidos na primeira e segunda guerra mundial, a guerra de Corea e a de Vietnam, así como en menor medida aos da guerra do Golfo e dos Seis Días. Os programas consisten nos testemuños dos antigos pilotos reconstruíndo os combates nos que participaron e no uso de imaxes xeradas por computador dos combates.
Brixeu, Cambás, Aranga

**Brixeu** é un lugar da parroquia de Cambás no concello coruñés de Aranga na comarca de Betanzos. Tiña 5 habitantes no ano 2009 segundo datos do Instituto Nacional de Estadística, dos cales 3 eran homes e 2 eran  mulleres.

## Lugares e parroquias
### Lugares de Cambás
### Parroquias de Aranga
Ilya Prigogine

**Ilya Prigogine**, en ruso: Илья́ Рома́нович Приго́жин, nado o 25 de xaneiro de 1917 en Moscova e finado o 28 de maio de 2003 en Bruxelas, foi un físico, químico, sistémico e profesor universitario belga de orixe soviética, galardoado co Premio Nobel de Química do ano 1977.

## Traxectoria 
Prigogine naceu en Moscova, Rusia nun fogar de orixe xudía. Fuxiu coa súa familia en 1921, tras a constitución da URSS, cara a Europa Occidental, establecéndose en Bélxica en 1929. Estudou química na Universidade Libre de Bruxelas en Bélxica, onde foi profesor de fisicoquímica e física teórica a partir de 1947.

En 1959, converteuse no director do Instituto Internacional de Solvay de Bruxelas. Foi así mesmo catedrático de química na Universidade de Chicago e de física e enxeñería química na Universidade de Texas nos Estados Unidos, onde fundou en 1967 o Instituto de Mecánica Estatística e Termodinámica.

En 1989 foi nomeado vizconde polo rei Balduíno de Bélxica.

Foi autor de multitude de libros: *Estudos termodinámicos de fenómenos irreversibles* (1947), *Tratado de termodinámica química* (1950), *Termodinámica de non equilibrios* (1965), *Estrutura, disipación e vida* (1967) e *Estrutura, estabilidade e flutuacións* (1971). 
Á beira de Isabelle Stengers escribiu:
* *La Nouvelle Alliance* (*A nova alianza*) 1979
* *Order out of Chaos* 1984
* *Entre le temps et l’éternité*, París, Fayard, 1988. Reeditado por Flammarion, « Champs » n° 262

## Investigacións científicas 
Especialista en termodinámica, realizou investigacións teóricas sobre a expansión da termodinámica clásica no estudo dos procesos irreversibles coa teoría das estruturas disipativas. Considéraselle o precursor da teoría do caos.

En 1977 foi galardoado pola Real Academia das Ciencias de Suecia co premio Nobel de Química *por unha gran contribución á acertada extensión da teoría termodinámica a sistemas afastados do equilibrio, que só poden existir en conxunción coa súa contorna*.

Outro dos seus máis soados libros, de título *Tan só unha ilusión*, é unha antoloxía de dez ensaios (elaborados entre 1972 e 1982) nos que Prigogine fala con especial afán sobre este novo estado da materia: as estruturas disipativas, asegurando que con estes novos conceptos ábrese un "*novo diálogo entre o home e a natureza*".

## Véxase tamén 
### Outros artigos 
* Entropía
* Caos
* Círculo Eranos
* Isabelle Stengers
* Teoría de sistemas
* Autopoiesis
* Teoría das catástrofes
* Teoría do caos
* Premio Nobel de Química

### Ligazóns externas 
* Páxina do Instituto Nobel, Premio Nobel de Química 1977 
* Biografía na páxina do Instituto Nobel 1977 
* Ilya Prigogine en Biografías y vidas
* Ilya Prigogine en You Tube
Casacamiño, Cambás, Aranga

**Casacamiño** é un lugar da parroquia de Cambás no concello coruñés de Aranga na comarca de Betanzos. O lugar esténdese, con igual topónimo, pola parroquia contigua do Val de Xestoso no concello de Monfero na comarca do Eume. Segundo o Instituto Nacional de Estadística en 2009 tiña 6 habitantes (4 homes e 2 mulleres).

## Lugares e parroquias 
### Lugares de Cambás 
### Parroquias de Aranga
A Certain Ratio

**A Certain Ratio** é unha banda inglesa de post-punk formada en 1977 en Manchester. A pesar de ser orixinaria do movemento punk rock, moi cedo incorporaron elementos do funk e a música dance ao seu son e fálase moitas veces dela como unha banda de "post punk funk". O seu nome está collido da letra do tema de Brian Eno "The True Wheel".

## Discografía 
### Álbums 
## Véxase tamén 
### Ligazóns externas 
* Páxina oficial
Fox Sports

**Fox Sports** é unha división de Fox Broadcasting Company (parte de News Corporation) dedicada ás transmisións deportivas que se formou en 1994 cando a Fox adquiriu os dereitos de emisión dos partidos da National Football League, nos anos seguintes mercou tamén os dereitos dos partidos da National Hockey League (1994–1999), Major League Baseball (1996–presente), NASCAR (2001–presente) e a Bowl Championship Series (2007–2010). ‎
## Véxase tamén
### Ligazóns externas
*Web oficial de Fox Sports
Adam and the Ants

**Adam and the Ants** foi unha banda inglesa de post-punk formada en Londres e activa entre os anos 1977 e 1982. Foi un dos grupos que no seu tempo marcaron a transición da época punk rock dos 70 cara a época do New Wave/post-punk. 

O grupo tivo dúas encarnacións, ámbalas dúas lideradas por Adam Ant. A primeira, fundada en maio de 1977 e coñecida sinxelamente como **The Ants** ata novembro dese ano, acadou unha considerable popularidade de culto durante a transición entre a era punk rock e a post-punk e new wave, destacando polas súas actuacións e cancións teatrais e abertamente sexualizadas. A derradeira formación desta encarnación (Dave Barbarossa, Matthew Ashman, e Leigh Gorman) deixou a banda en xaneiro de 1980 por suxestión do representante *de facto* Malcolm McLaren para formar Bow Wow Wow.

A segunda encarnación de Adam and the Ants contaba co guitarrista Marco Pirroni e o batería/produtor Chris Hughes, e destacou polo seu uso de ritmos de Burundi. Este grupo durou dende febreiro de 1980 ata marzo de 1982, conseguindo un grande éxito comercial no Reino Unido e no estranxeiro que continuou coa carreira en solitario do seu líder. Cos seus vídeos musicais sendo emitidos pola MTV e Ant aparecendo como VJ invitado na emisora, estaban asociados coa Segunda Invasión Británica.

## Discografía 
## Notas
Amada García

**Amada García Rodríguez**, nada en Mugardos o 7 de outubro de 1909 e finada en Ferrol o 27 de xaneiro de 1938, foi unha militante mugardesa do Partido Comunista durante a Segunda República Española, fusilada por militares franquistas.

## Traxectoria 
Amada García era unha moza militante do Partido Comunista en Mugardos, preto de Ferrol. Activa na súa militancia, protagonizou accións raramente asumidas por mulleres, o que provocaba escándalo nos sectores máis reaccionarios da sociedade.

### Golpe de Estado e represión 
O acceso violento ao poder dos falanxistas e de militares fascistas protagonistas do golpe de Estado liderado polo xeral Franco, no 1936, provocou unha fortísima represión en Galicia, de xeito moi duro e intenso na comarca de Ferrol, e, especialmente, en Mugardos. Centos de persoas morreron despois de xuízos militares e aínda máis foron asasinadas sen xuízo nin ningún procedemento legal, só por razóns políticas.

### Detención e fusilamento de Amada García 
Amada, sometida a traballos forzados e arresto domiciliar no verán de 1936, foi detida en abril do 1937 estando embarazada, nacendo no Hospital de Caridade de Ferrol o seu fillo Gabriel o 30 de outubro do 1937, dous meses antes do Consello de Guerra  que a condenou a morte. O 26  de xaneiro de 1938, foi conducida do cárcere de mulleres de Ferrol ao Castelo de San Filipe, prisión militar na marxe dereita da ría de Ferrol. Alí foi executada o día 27 xunto con outras sete persoas da mesma comarca: Juan José Teijeiro Leira, José María Montero Martínez, Ángel Roldos Gelpi e Antonio Eytor Canizo de Mugardos, Ramón Rodríguez López e Jaime González Pérez de Ares e Germán López García de Cabanas.

Tanto a instrución previa como o Consello de Guerra estiveron inzados de irregularidades: declaracións falsas asinadas por testemuñas analfabetas, multas ás testemuñas da defensa, ordes de silencio aos defensores. A transmisión oral de tan triste historia levou á creación dun mito, mesturando realidade con paixón e conmiseración.

O seu fillo, Gabriel Toimil García, foi entregado ao seus avós maternos e finou no 2014. A súa filla Amada, moi afectada polo sucedido, optou por entrar como monxa de clausura nas Carmelitas Descalzas.

## Amada García na memoria histórica de Galicia 
[miniatura|dereita|Acto de homenaxe ás vítimas do franquismo fusiladas no [castelo de San Filipe, agosto de 2006.]]

O  fillo de Amada, Gabriel, visitaba todos os 27 de xaneiro o muro no castelo onde fusilaron a súa nai, e tales visitas continuaron despois da súa morte. No ano 2016 o concello de Ferrol institucioanalizou o 27 de xaneiro como data de Memoria, continuando dese xeito a denuncia e difusión da represión franquista.

## Notas 
## Véxase tamén 
### Bibliografía  
* Suárez Martínez, X. M.: *Guerra Civil e represión en Ferrol e Comarca*. Concello de Ferrol-Ed. Galaxia, 2002.
* Barreta Beitia, E. : *De la república a la postguerra*. Fuco Buxán, Ferrol, 2005
* Velasco Souto, C.: *Represión e alzamento militar en Galiza*. A Nosa Terra, Vigo, 2006
* Máiz Vázquez, B.: *Amada García e os seus arredores*. Edicións Embora, Ferrol, 2017
Músculo extensor dos dedos

O **músculo extensor dos dedos da man** é un músculo do membro superior humano situado no compartimento posterior do antebrazo.

## Orixe e insercións 
A súa orixe áchase no epicóndilo lateral do úmero. Na superficie dorsal da man, os tendóns do músculo van unidos entre si. Nos dedos insírense mediante unha aponeurose de tecido conxuntivo en forma de triángulo denominada *capuchón extensor*, na base das superficies dorsais das falanxes media e distal.

## Función 
Estende os dedos segundo, terceiro, cuarto e quinto.

## Innervación 
É innervado polo nervio interóseo posterior, póla do nervio radial.

## Vascularización 
Está vascularizado pola arteria interósea posterior.
Deux jours à Paris

***Deux jours à Paris*** é un filme franco-xermano escrito, producido é dirixido por Julie Delpy, quen tamén montou a película. Estreouse no Festival de Cine de Berlín do 2007.

## Argumento 
Marion é un fotógrafa francesa que vive en Nova York co seu mozo norteamericano chamado Jack. Despois dunha viaxe a Venecia, irán a París pasar dous días antes de volver a Nova York.

## Personaxes 
* Adam Goldberg como Jack 
* Julie Delpy como Marion 
* Daniel Brühl como Lukas 
* Marie Pillet como Anna (nai de Marion) 
* Albert Delpy como Jeannot (pai de Marion) 
* Aleksia Landeau como Rose (irmá de Marion) 
* Adan Jodorowsky como Mathieu 
* Alexandre Nahon como Manu 
* Vanessa Seward como Vanessa 
* Thibault De Lussy como Gaël
Éric Abidal

**Éric Abidal**, nado en Lión o 11 de setembro de 1979, é un ex-futbolista francés (de ascendencia de Martinica) que xogaba na posición de lateral esquerdo, aínda que podía adaptarse ao posto de central.

## Traxectoria 
Debutou no ano 2000 nas filas do AS Mónaco, co que disputou 22 partidos ligueiros ao longo de dúas tempadas. Unha vez terminadas foi traspasado ao Lille OSC, no que adoptou o alcume de "O Queniata" debido á súa forza e resistencia física. Abidal tamén permanecería dous anos no club, aínda que nesta ocasión disputou 62 encontros ligueiros.

O seu rendemento chamou a atención do Olympique de Lión que decidiu fichalo en 2004 a pesar de que uns meses antes fora detido pola policía francesa ao acharlle 200 gramos de haxix no seu coche.

Participou máis tarde no Mundial de Alemaña. Nesta cita mundialista, a prensa fixo especial fincapé en que a maior parte dos xogadores que integraban o combinado de Raymond Domenech procedían xa sexa das antigas colonias de Francia ou dos territorios franceses de ultramar. Entre eles estaba Abidal, posto que os seus pais naceron en Martinica.

Finalmente, o 28 de xuño de 2007 o FC Barcelona tras chegar a un acordo co Olympique de Lión, fichou ao lateral francés por 14 millóns de euros e foi presentado co dorsal 22.

Eric debutou co club azulgrana durante a pretemporada realizada en Escocia e Asia. foi nomeado mellor lateral esquerdo de Europa no ano 2007 ao ser nomeado no equipo ideal da FIFA.

Na tempada 2009/2010, empezou moi ben, pero unha lesión fixo que se perdese gran parte da tempada, ocupando o seu lugar o brasileiro Maxwell. Volveu no último partido da tempada, contra o Real Valladolid, partido no que o FC Barcelona gañou a Liga BBVA. Ese día, Eric fixo un gran partido.

## Selección nacional 
Foi internacional coa Selección de fútbol de Francia, xogou 67 partidos internacionais.

### Participacións en Mundiais 
## Palmarés 
### Campionatos nacionais 
### Copas internacionais 
## Vida persoal 
Esta casado con Hayet Kebir, unha francesa de orixe alxerina, e converteuse ao islam. Teñen dúas fillas.

Abidal é un experto en decoración e bricolaxe, ademais é un dos donos dun restaurante de alta cociña francesa de Lión.

Éric marcou o seu primeiro gol en partido oficial no Estadio de San Mamés o 5 de xaneiro de 2011, salvando un penalti na quenda eliminatoria no Mundial de Alemaña 2006, pero non serviu de nada posto que Italia acabaría impóndose.

## Notas 
## Véxase tamén 
### Ligazóns externas 
* Ficha de Abidal no sitio web do FC Barcelona
ITV2

**ITV2** é unha canle de televisión británica propiedade de ITV Digital Channels Ltd, filial de ITV plc. Comezou a emitir o 7 de decembro de 1998 e está dispoñible en plataformas de televisión dixital por satélite, cable, IPTV e terrestre (Freeview).
## Características 
A canle caracterízase pola súa programación de series americanas como *Entourage*, *Gossip Girl* e *Crónicas vampíricas*, redifusión de programas de ITV1 como *Coronation Street* e *Emmerdale*, programas derivados doutros recoñecidos da ITV como *The Xtra Factor* de *The X Factor* e ''Britain's Got More Talent* de *Britain's Got Talent* , así como por programación orixinal como *Secret Diary of a Call Girl* e *Celebrity Juice''.
Buzzcocks

**Buzzcocks** é unha banda inglesa de punk rock formada en Bolton en 1976 polo vocalista e guitarrista Pete Shelley. Son considerados unha importante influencia na escena musical de Manchester, o movemento discográfico independente, o punk rock, o powerpop, o pop punk e o indie rock. Acadaron o éxito comercial con sinxelos que fusionaban as estruturas pop coa enerxía do punk.

O nome "Buzzcocks" foi escollido por Howard Devoto e Pete Shelley despois de ler o titular "it's the buzz, cocks!" nunha recensión da serie de televisión *Rock Follies* na revista *Time Out*. O "buzz" é a excitación de tocar nun escenario; "cock" na xerga de Manchester significa colega.

Aínda que non tiveron tanta proxección como os tamén ingleses Sex Pistols e The Clash, os Buzzcocks foron referencia para bandas coma The Libertines, Green Day ou The Offspring (que versionaron o seu tema "Autonomy"). Fine Young Cannibals, Anti-Flag, Billy Talent e Thursday versionaron a súa canción "Ever Fallen in Love", mentres que Nirvana convidounos para que fosen os abreconcertos na que sería a súa derradeira xira europea.

## Discografía 
[miniatura|Left to right :[Steve Diggle, Pete Shelley, John Maher,Chris Remmington, @ Hellfest 2013.]]

## Véxase tamén 
### Ligazóns externas 
* Páxina da banda
Bicicleta pregábel

miniatura|dereita|Unha bici pregada.
Unha **bicicleta pregábel** é un tipo de bicicleta que incorpora gonzos no cadro, os cales permiten dobrala ou pregala.

## Características 
Polo xeral este tipo de bicicletas teñen rodas de 20 polgadas de diámetro. As bicicletas pregábeis pódense subir ao transporte público e pódense gardar en habitáculos de espazo reducido onde unha bicicleta convencional non cabería. Estas características facilitan o método de transporte mixto (bicicleta e transporte público). Así mesmo, o encartado tamén facilita o transporte da bicicleta nos vehículos.

## Véxase tamén 
### Outros artigos 
* Bicicleta

### Ligazóns externas 
* Historia da bici pregábel
Moedas de euro de Alemaña

As **moedas de euro de Alemaña** teñen tres deseños diferentes: unha para cada serie de moedas. As de 1, 2 e 5 céntimos foron deseñadas por Rolf Lederbogen, o deseño das moedas de 10, 20 e 50 céntimos son de Reinhart Heinsdorff e, por último, as moedas de 1 e 2 euros foron feitas por Heinz Hoyer e Sneschana Russewa-Hoyer. Todos os deseños teñen en común as doce estrelas da UE.

Foron acuñadas a partir de 2002. Cada valor fabrícase en cinco fábricas esparexidas polo país, polo que existen cinco cuñaxes distintas cada ano que tan só se diferencian nunha letra que aparece cerca do ano. Esta letra (marca de ceca) indica a casa de moeda onde se produciu:
* A: *Staatliche Münze Berlin* de Berlín
* D: *Bayerisches Hauptmünzamt* de Múnic
* F: *Staatliche Münzen Baden-Württemberg Prägestätte Stuttgart* de Stuttgart
* G: *Staatliche Münzen Baden-Württemberg Prägestätte Karlsruhe* de Karlsruhe
* J: *Hamburgische Münze* de Hamburgo

## Futuros cambios 
No 2005 a Comisión deu unha Recomendación onde indicaba que as caras propias de cada estado das moedas de euro tiñan que levar unha indicación do estado emisor, consistente no nome de dito Estado membro ou nunha abreviatura do mesmo. O deseño tampouco fará indicación da denominación da moeda, a menos que sexa polo emprego dun alfabeto diferente.

Isto requiren que cinco dos Estados membros da Eurozona (Alemaña, Austria, Bélxica, Finlandia e Grecia) cambien os deseños das súas caras. Finlandia foi o primeiro país en facelo, no 2007, seguido por Bélxica no 2008. Alemaña, pola súa parte, non mudou o seu deseño actual de momento.

## Moedas conmemorativas de 2 euros 
Alemaña empezou no 2006 unha serie de 16 moedas conmemorativas sobre os Länder, que debería continuarse até 2021.

## Notas
Estadio El Toralín

O **Estadio El Toralín** é un estadio de fútbol español da cidade berciana de Ponferrada, e serve como sede local á SD Ponferradina. Inaugurado o 5 de setembro de 2000, ten capacidade para 8.200 espectadores.

## Historia
El Toralín construíuse en substitución do anterior campo da SD Ponferradina, o Fuentesnuevas, que á súa vez substituíra o primeiro campo da entidade, o Santa María. Inaugurouse o 5 de setembro de 2000 nun encontro da SD Ponferradina contra o Celta de Vigo (0-2). O estadio remodelouse nunha ocasión, co gallo do ascenso da SD Ponferradina á Segunda División en 2006, momento no que se ampliaron tódalas bancadas até a actual capacidade e se reformaron o palco e as cabinas de prensa. Actualmente reúne as características que a UEFA impón para disputar partidos en competicións internacionais.

## Véxase tamén 
### Ligazóns externas 
* Imaxe entrada partido inauguración 
* Imaxe cartel España-Bosnia en El Toralín
* Vista aérea de El Toralín
O home invisible (serie da BBC)

***O home invisible*** é unha serie de televisión en seis capítulos baseado na novela homónima de H. G. Wells, protagonizada por Pip Donaghy e emitida pola BBC no Reino Unido entre setembro e outubro de 1984.

## Desenvolvemento 
Emitiuse como parte do espazo *BBC 1 Classic Serial*, onde se programaron numerosas adaptacións á televisión de varias novelas clásicas, pero a diferenza do resto das outras series dese espazo non se emitiu os domingos polas tardes, senón no serán dos xoves por considerarse terrorífico demais para os domingos. No Reino Unido non tivo moito éxito, con 7.4 millóns de espectadores no primeiro capítulo, un número baixo para a época. Pero a serie si tivo éxito no exterior, especialmente na Unión Soviética. En Galicia emitiuna a TVG en 1986. En 2005 a BBC editou un DVD coa serie.
## Argumento 
Unha das adaptacións máis fieis do libro orixinal, a serie segue o mesmo argumento que o libro orixinal, un científico descobre unha fórmula para facerse invisible, pero vai polo mal camiño pola súa incapacidade de reverter a fórmula e acaba utilizando a súa invisibilidade para aterrar a aqueles que están ao seu redor. 
## Véxase tamén
### Ligazóns externas
* A serie en G25
It's a Big Big World

'''''It's A Big Big World'''* foi un programa infantil que se emitu no bloque *PBS Kids* das estacións afiliadas á PBS entre 2006 e 2012. Orixinalmente formou parte, ata 2007, do espazo de *Miss Lori and Hooper*. Realizábase nos Wainscott Studios en Wainscott (Nova York)
## Contido 
É un programa de monicreque que xira arredor dun grupo de animais na selva, o principal protagonista é *Snook*, un preguiceiro. Cada un dos episodios comezaba coa canción de apertura *It's a Big, Big World*, seguida por unha historia curta (10-12 minutos) na que participaban algúns ou todos os caracteres, logo viña outra canción,  "Curve of the World", cantada por todos á que seguía unha segunda historia, que tiña relación coa primeira sen ser unha continuación, e para rematar, Snook cantaba o tema de peche, *Try to Touch the Sky'', ás veces seguida por un ou dos breves fragmentos nos que Snook remata algunha actividade ou dá algunhas noticias curiosas sobre as varias especies de animais que viven alí.
Os Caínzos, Cambás, Aranga

**Os Caínzos** é un lugar da parroquia de Cambás no concello coruñés de Aranga na comarca de Betanzos. Tiña 9 habitantes no ano 2009 segundo datos do Instituto Nacional de Estadística, dos cales 4 eran homes e 5 eran  mulleres.

## Lugares e parroquias
### Lugares de Cambás
### Parroquias de Aranga
Make It or Break It

***Make It or Break It*** é unha serie televisiva norteamericana de xénero dramático emitida por ABC Family que xira arredor das vidas de dez ximnastas adolescentes que adestran para competiren nos Xogos Olímpicos, a serie creouna Holly Sorensen  que é o seu produtor executivo xunto con Paul Stupin.

## Desenvolvemento 
A súa estrea foi o 22 de xuño de 2009 achegándose aos 2.5 millóns de telespectadores, consitía orixinalmente en 10 episodios, pero contratáronse outros dez que comezaron a emitirse o 4 de xaneiro de 2010. O 28 de xuño de 2010 comezou a segunda tempada.
## Notas
Músculo extensor do dedo maimiño

O **músculo extensor do dedo maimiño** é un músculo do membro superior humano situado no compartimento posterior do antebrazo. Trátase dun músculo accesorio, xa que o dedo maimiño é movido principalmente polo músculo extensor dos dedos.

## Orixe e insercións 
A súa orixe áchase no epicóndilo lateral do úmero. Durante o seu traxecto polo antebrazo, vai por dentro do músculo extensor dos dedos. Insírese na parte dorsal do dedo maimiño.

## Función 
Estende o dedo maimiño

## Innervación 
É innervado polo nervio interóseo posterior, póla do nervio radial.
Circuíto pechado de televisión

miniatura|175px|Cámara de seguridade.
[miniatura|Aviso da utilización dun sistema de CPTV en [Praga.]]
miniatura|Sala de control dun sistema de CPTV da policía de West Yorkshire (Reino Unido).
Un **circuíto pechado de televisión** (CPTV, en inglés *closed circuit television* CCTV) é un sistema de televisión que distribúe sinais procedentes de cámaras de vídeo localizadas en lugares específicos e estratéxicos cara a un ou máis puntos de visualización, o seu uso máis común é a vixilancia e control por parte da policía, da seguridade privada ou do exército de áreas sensibles como edificios gobernamentais, entidades financeiras, centrais nucleares, aeroportos, portos, redes de metro, estacións de ferrocarril, centros comerciais, estadios ou instalacións militares pero tamén se utilizan para o control do tráfico en cidades, estradas e autoestradas, o control de determinados fenómenos naturais, a medicina  ou o ensino .

## Desenvolvemento 
No Reino Unido é o país onde a policía máis desenvolveu o uso do circuíto pechado de televisión, comezou a utilizarse en 1956 en Durham para axudar no control do tráfico, e en 1960 utilizouse en acontecementos temporais, 1969 había 14 forzas de policía de diferentes cidades que as utilizan con 67 cámaras. Nos Estados Unidos foi a cidade de Olean (Nova York) a primeira en utilizar o sistema como medio de vixilancia das rúas en 1968  e no Reino Unido Bournemouth foi a primeira cidade en introducir o uso do CPTV para vixiar rúas en 1985.

### Vídeo vixilancia en España
A vídeo vixilancia en España está regulada pola lei orgánica de protección de datos 15/1999 (LOPD) e pola Axencia Española de Protección de Datos. A normativa fixa os datos que poden ser recollidos polas empresas ou administración para o seu uso comercial, administrativo ou cesión. Tamén garante que a información recollida é empregada para os fins que foi cedida polos cidadáns. Esta normativa é de obrigado cumprimento para as empresas e institucións. Tódolos ficheiros de empresas e institucións deben estar declarados no rexistro da Axencia Española de Protección de Datos.

## Notas
Músculo extensor cubital do carpo

O **músculo extensor cubital do carpo**, **extensor ulnar do carpo** ou **cubital posterior** é un músculo do membro superior humano pertencente ao compartimento posterior do antebrazo.

## Orixe e insercións 
A súa orixe áchase no epicóndilo lateral do úmero e se insire na superficie medial da base do quinto metacarpiano.

## Función 
Estende e aduce o pulso.

## Innervación 
Está innervado polo nervio interóseo posterior, póla do nervio radial.
Músculo ancóneo

O **músculo ancóneo** é un músculo do membro superior humano pertencente ao compartimento posterior do antebrazo. É o músculo máis medial dos extensores superficiais. Ten forma triangular.

## Orixe e insercións 
A súa orixe áchase no epicóndilo lateral do úmero e se insire na apófise olecraniana no cúbito e na superficie posterior do mesmo óso.

## Función 
Abduce o cúbito durante a pronación, co obxectivo de manter a man no mesmo punto cando se xira. Tamén se pode considerar coma un extensor acesorio do cóbado.

## Innervación 
Está innervado polo nervio radial.
Músculo supinador curto

O **músculo supinador curto** é un músculo do membro superior humano pertencente ao compartimento posterior do antebrazo.

## Orixe e insercións 
A orixe é dobre:
* A porción superficial ou umeral áchase no epicóndilo lateral do úmero. Hai febras de inserción no ligamento anular e no ligamento colateral radial.
* A porción fonda ten a súa orixe na crista do músculo supinador curto na superficie posterolateral do cúbito.

Ambas as dúas porcións únense e cobren a superficie posterior do radio na parte superior, para despois inserírense coma un único tendón na superficie lateral do mesmo óso, por encima da inserción do músculo pronador redondo.

## Función 
Supina a man.

## Innervación 
É innervado pola póla fonda do nervio radial.
Músculo extensor curto do polgar

O **músculo extensor curto do polgar** é un músculo do membro superior humano, situado no compartimento posterior do antebrazo.

## Orixe e insercións 
A súa orixe áchase na superficie posterior do radio e na membrana interósea. Sae pegado ao músculo abdutor longo do polgar para despois inserirse na superficie dorsal da base da primeira falanxe. No pulso, forma parte do bordo lateral da tabaqueira anatómica.

## Función 
Estende a articulación metacarpofalánxica do polgar e pode estender a articulación carpometacarpiana do polgar.

## Innervación 
Está innervado polo nervio interóseo posterior.
Músculo extensor longo do polgar

O **músculo extensor longo do polgar** é un músculo do membro superior humano, pertencente ao compartimento posterior do antebrazo.

## Orixe e insercións 
A súa orixe áchase na superficie posterior do cúbito e na membrana interósea. Insírese na superficie dorsal da falanxe distal do polgar. Forma parte do bordo medial da tabaqueira anatómica no pulso.

## Función 
Estende todas as articulacións do dedo polgar.

## Innervación 
É innervado polo nervio interóseo posterior.
Xesús Rodríguez Carballido

**Xesús Rodríguez Carballido**, nado o 4 de novembro de 1961 en Ponteareas é un ex-ciclista profesional galego.

## Traxectoria 
Comezou a súa carreira como afeccionado en Ponteareas no Cesantesa Riego Lomba, xunto con Álvaro Pino e posteriormente no Club Ciclista Spol, ata que en 1985 ficha polo CLAS, aínda como afeccionado. Debuta como profesional no Zahor en 1986, co que consegue ese ano o 4º posto no Gran Premio Cuprosán, e co que ao seguinte participa por primeira vez na Vuelta a España, onde remata no posto 77º. Tamén nese mesmo 1987 participa na Vuelta a los Valles Mineros, onde queda 4º, na Vuelta a Aragón e na Vuelta a Asturias.

En 1988 ficha polo CLAS, a partir de 1989 chamado CLAS-Cajastur, e onde se retiraría como profesional en 1990. Nese ano 1990 participa no Giro de Italia, que finalizou.

## Vida persoal 
Ao remta da súa traxectoria profesional montou unha tenda de bicicletas en Ponteareas.

## Notas
Isidro Araújo

**Isidro Araújo Penabella**, nado o 16 de novembro de 1964 en Ponteareas é un ex-ciclista profesional galego.

## Traxectoria 
Comezou a súa carreira como afeccionado en Ponteareas no Club Ciclista Ponteareas e posteriormente no Club Ciclista Spol, ata que ficha polo CLAS, aínda como afeccionado. Como afeccionado consegue tres campionatos de Galicia, así como probas locais, como os Tres Días da Ascensión ou o trofeo Cidade de Vigo, e mais unha tirada da Volta a Lleida.

Debuta como profesional no CLAS en 1989, onde se retiraría como profesional en 1989, para daquela chamado CLAS-Cajastur.

## Notas
Músculo abdutor longo do polgar

O **músculo abdutor longo do polgar** é un músculo do membro superior humano pertencente ao compartimento posterior do antebrazo.

## Orixe e insercións 
A súa orixe áchase na superficie posterior das partes proximais de radio e cúbito e estende febras á membrana interósea. O seu tendón aparece entre o músculo extensor dos dedos e o músculo extensor radial curto do carpo, para inserirse na superficie lateral da base do primeiro metacarpiano. O tendón forma parte do bordo lateral da tabaqueira anatómica no pulso.

## Función 
Abduce o dedo polgar, ao abducir a articulación entre o primeiro metacarpiano e o trapecio. Tamén funciona coma extensor accesorio do dedo polgar.

## Innervación 
É innervado polo nervio interóseo posterior.
O mellor

***O mellor*** foi un programa da Televisión de Galicia dirixido e presentado por Manuel Rivas que se emitiu na tempada 1986-1987, consistía nun concurso de enxeño e humor, no que os concursantes subían a un ring de boxeo para competir en ser o mellor humorista, en cada programa tamén contaban chistes recoñecidos humoristas e afeccionados, como varios presentadores da propia TVG no primeiro programa.
Xesús Calviño de Castro

**Xesús Calviño de Castro**, nado en Abegondo o 29 de xaneiro de 1893 e finado en Buenos Aires o 3 de xuño de 1972, foi un escritor e xornalista galego.

## Traxectoria 
Fillo dunha familia acomodada, os seus pais Pedro Calviño e María de Castro eran mestres. De neno viviu uns anos nas Torres de San Tirso (Pazo de Quiroga), pois o seu pai era o apoderado da familia. Emigrado á Arxentina en 1911 para evitar o servizo militar, integrouse na comunidade da diáspora galega, colaborou en *El Despertar Gallego*, *Galicia*, *Lugo*, *Acción Gallega*, *Ecos de Galicia*, *Crítica*, *Nova Galicia*, *Correo de Galicia*, *Alborada* e *A Nosa Terra* e dirixiu xornais dirixidos aos galegos e galegas da emigración. Tamén traballou como xornalista de radio na Federación de Sociedades Gallegas Agrarias y Culturales. Está soterrado no cemiterio Flores do Gran Buenos Aires.

## Obra 
### En castelán 
* *Hojas dispersas*, 1943. 
* *Bordón Peregrino*, ilustrado polo pintor arxentino Pablo Fabisch, 1947.

### En galego 
En 1999 editáronse de forma póstuma as obras en galego de Calviño de Castro:

* *Forza segreda* (teatro).
* *Poemas inéditos e dispersos*.

## Vida persoal 
Casou con Ercilia Quiroga Salinas na Arxentina o 14 de xullo de 1953, e quedou viúvo en 1960.

## Notas 
## Véxase tamén 
### Bibliografía 
*
*
*
Queco Piña

**Sergio Piña Cousillas**, coñecido como **Queco Piña**, nado na Coruña o 18 de xullo de 1980, é un exfutbolista galego, que xogaba de porteiro.

É fillo do histórico defensa do Deportivo, Ramón Piña.

## Traxectoria 
Queco Piña formouse na Escola de Porteiros de La Torre, tutelada polo Orillamar, club coruñés no que xogaría nos seus inicios ata debutar co primeiro equipo da entidade na Rexional Preferente. Na tempada 1997–98 Queco ficha polas categorías inferiores do Deportivo, para incorporarse aos equipos xuvenís da entidade branquiazul.

Na tempada 2000–01 Queco Piña ficha polo Celta de Vigo B, filial olívico co que volvería lograr o ascenso á Segunda División B tras concluír a liga regular como campión do grupo I de Terceira. Na tempada 2002–03 Queco ficha polo CD Ourense, equipo galego tamén do grupo I da Segunda División B.

Queco Piña tivo un comezo moi prometedor, porque en Galicia e co Club Deportivo Lalín conseguiu o Zamora da Terceira División, aínda que e foi no Racing de Ferrol onde máis rendemento deu.

Na tempada 2004–05 ficha polo Racing de Ferrol co que xogaría durante as 4 campañas seguintes nas que disputaría un total de 7.933 minutos en 88 partidos xogados, 87 como titular, encaixando 85 goles e recibindo 8 cartóns amarelos.

No Alicante CF pasouno moi mal economicamente, onde tivo unha tempada para esquecer.

En maio de 2010 tras as baixas dos gardametas donostiarras Asier Riesgo e Claudio Bravo anunciouse que o galego asinaría coa Real Sociedad nos cinco partidos que restaban para o final da Liga Adelante, aínda que finalmente a súa fichaxe frustrouse debido a problemas á hora de tramitar a ficha.

Na tempada 2010–11 fichou pola SD Ponferradina. En febreiro de 2012 fichou polo Celta de Vigo B, até o final da tempada 2011–12.

En xaneiro de 2014 firmou polo Leganés.

## Notas 
## Véxase tamén 
### Ligazóns externas 
* Datos do xogador en bdfutbol.com
Músculo extensor do índice

O **músculo extensor do índice** é un músculo do membro superior humano situado no compartimento posterior do antebrazo.

## Orixe e insercións 
A súa orixe áchase na superficie posterior do cúbito e na membrana interósea. O tendón percorre o antebrazo para inserirse no capuchón extensor do dedo índice xunto ao tendón do músculo extensor dos dedos.

## Función 
É un extensor accesorio do dedo índice.

## Innervación 
É innervado polo nervio interóseo posterior.
Casimiro Hernández Calvo

**Casimiro Hernández Calvo**, nado en Cerezal de Peñahorcada (provincia de Salamanca) o 15 de novembro de 1941, é un político español do Partido Popular. Foi alcalde de Vilvestre, vicepresidente primeiro da Deputación Provincial de Salamanca e senador electo por Salamanca.

## Traxectoria política
Foi senador por Salamanca na III lexislatura (1986-1989), por Alianza Popular (dentro de Coalición Popular), obtendo 68.025 votos e sendo o 4º senador máis votado por Salamanca. Desempeñou os cargos de vogal da Comisión de educación, universidades, investigación e cultura, vogal da comisión de regulamento e vogal da comisión mixta para as relacións co tribunal de contas.

Na IV Lexislatura (1989-1993, polo Partido Popular), obtivo 85.027 votos, sendo o senador máis votado por Salamanca. Desempeñou os cargos de vogal da comisión de obras públicas, ordenación do territorio e medio ambiente, urbanismo, transportes e comunicacións. Vicepresidente 2º da comisión de asuntos iberoamericanos.

Na V Lexislatura (1993-1996, polo Partido Popular), obtivo 107.891 votos, sendo o senador máis votado por Salamanca. Desempeñou os cargos de vogal da comisión de defensa, secretario 2º da comisión de obras públicas, medio ambiente, transportes e comunicacións. Membro de relatorios para informar sobre textos legislativos e vogal da comisión de asuntos iberoamericanos.

Na VI Lexislatura (1996-2000, polo Partido Popular), obtivo 122.405 votos, sendo o 2º senador máis votado por Salamanca. Desempeñou os cargos de vogal da comisión de obras públicas, medio ambiente, transportes e comunicacións. Viceportavoz da comisión de asuntos iberoamericanos.

Foi alcalde de Vilvestre antes de 1979 como alcalde franquista, entre 1979 e 1983 por Unión de Centro Democrático, e entre 1983 e 1987 por Alianza Popular. Nas eleccións de 1987 obtivo os 7 concelleiros por Alianza Popular. Nas eleccións de 1991 obtivo 6 dos 7 concelleiros polo Partido Popular.

Tamén foi vicepresidente primeiro da Deputación Provincial de Salamanca entre 1979 e 1992.

## Vida persoal
Foi profesor de EXB e director do Colexio Público de Vilvestre. Está casado e ten dous fillos.

## Véxase tamén
### Ligazóns externas
*Ficha de Casimiro Hernández Calvo no Senado de España .
Estadio Municipal de El Plantío

O **Estadio Municipal de El Plantío** é o estadio de fútbol da cidade de Burgos. Neste estadio disputa os partidos o equipo da cidade, o Burgos CF. Tamén é sede do Real Burgos.

## Historia 
Sitúase a escasos metros do río Arlanzón. Forma parte do complexo deportivo máis importante da cidade, xunto a outras instalacións deportivas como a praza de touros, as piscinas municipais e o polideportivo.

O estadio ten as seguintes localidades de asento: 
*Fondo Norte 
*Fondo Sur 
*Tribuna 
*Lateral

Ten unha capacidade de 12.200 espectadores unha vez suprimidas as localidades de pé e á dotación do estadio de asentos no verán de 1991. As dimensións son de 105 x 70, converténdose nun dos campos máis grandes en superficie de xogo de España; chegando as bancadas a pé de campo.

Foi estreado oficialmente o 13 de setembro de 1964 nun partido de liga ante o Indautxu, sendo o resultado de 2-0 para o equipo burgalés. En 1977 engadíronselle os fondos norte e sur e en 1987 reformáronse os baixos e os vestiarios.

## Partidos internacionais 
O Estadio Municipal de El Plantío nunca albergou partidos da selección española absoluta, en cambio si que acolleu 3 partidos da selección española sub-21:

### Partidos amigables 
### Partidos oficiais 
No estadio xogouse un partido de clasificación para a Eurocopa Sub-21 de 1998:

## Véxase tamén 
*Burgos Club de Fútbol
*Real Burgos Club de Fútbol
Miniserie

Unha **miniserie** é na televisión unha serie que conta unha historia nun número limitado de episodios, cun claro comezo e final, habitualmente filmados ao mesmo tempo e dunha duración inferior a 15 horas.
## Desenvolvemento 
As miniseries xurdiron como o desenvolvemento dos radio dramas que a BBC emitía pola radio nos anos 1930 e 1940, a partir de 1950 a BBC comezou a adaptar coñecidas novelas á televisión ou crealas con guións orixinais, esas producións coñecidas como *serials* en inglés británico, eran ao comezo emitidas en vivo, *The Quatermass Experiment* de 1953 foi a primeira que se gravou utilizando o sistema de kinescopio. A adaptación de *Nineteen Eighty-Four* de George Orwell foi tamén moi popular e controvertida, mesmo con preguntas no Parlamento. A partir de comezos da década de 1960 as miniseries comezaron a emitirse gravadas en vídeo. O éxito de *The Forsyte Saga* de 1967 en todo o mundo, e en especial nos Estados Unidos, onde se coñecían como *mini-series*, levou á ABC norteamericana a realizar *QV II* baseada na novela homónima de Leon Uris que se emitiu en 1974 e que gañou cinco Emmys, pero foi sobre todo o éxito mundial de *Rich Man, Poor Man* (1976) baseada na novela de Irwin Shan o que asentou o formato da miniserie internacionalmente. As tres principais cadeas dos Estados Unidos intentaron replicar o seu éxito pero foi de novo a ABC a que o superou con *Roots* en 1977.

## Notas
Estadio Municipal de Anduva

O **Estadio Municipal de Anduva** é un estadio de fútbol situado na cidade de Miranda de Ebro, España. Foi inaugurado o 22 de xaneiro de 1950, é de propiedade municipal e é utilizado polo Club Deportivo Mirandés.

## Historia 
O Estadio de Anduva inaugurouse oficialmente o 22 de xaneiro de 1950, aínda que se celebrou o primeiro partido oficial o 18 de setembro de 1949 con motivo do inicio da liga. O partido inaugural, de terceira división, enfrontou ao CD Mirandés co Club Deportivo Logroñés, e o resultado foi de 0:1 a favor dos visitantes.

Dotouse ao recinto dunha capacidade para 6.000 espectadores, algúns sentados pero maioritariamente de pé, e unhas dimensións do terreo de xogo de 105 × 69 metros de céspede natural. O seu prezo ascendeu ás 693.000 pesetas.

Cos anos o estadio sufriu unha serie de modificacións como a construción de novos vestiarios, novas cubertas nos chanzos ou a construción dun campo anexo de adestramentos. No verán de 2010 o estadio sufriu unha ampliación ao construír unha bancada no fondo sur. Xunto á bancada lateral de tribuna, son os únicos espazos onde os espectadores están sentados.

En de Anduva pasaron ao longo da historia diferentes equipos de entidade como o Betis, Real Sociedade, Real Zaragoza ou Valencia CF entre outros, pero o acontecemento de maior relevancia ocorreu o 28 de febreiro de 2006, cando se celebrou o único encontro internacional que o estadio albergou. O partido enfrontou á selección de fútbol de España sub-21 contra a selección de fútbol de Polonia sub-21 e cuxo resultado final foi de 0-1 para os visitantes. Aínda que non foi oficial, a selección de fútbol de Guinea Ecuatorial tamén xogou en Anduva o 8 de agosto de 2006 nun triangular contra o Club Deportivo Numancia e o Club Deportivo Mirandés.

### Partidos da selección
## Notas 
## Véxase tamén 
### Outros artigos 
* Miranda de Ebro
* Club Deportivo Mirandés

### Ligazóns externas 
* Sitio Oficial do Club Deportivo Mirandés
Xoán Fernández de Boán

**Xoán Fernández de Boán**, nado en Abruciños (Amoeiro), en 1549 e finado en Sevilla o 9 de outubro de 1615, foi un maxistrado e político galego que foi presidente da Real Audiencia de Lima a comezos do século XVII.

## Traxectoria 
Nado no pazo de Pousa de Cacabelos, estudou no Colexio de Fonseca e posteriormente Leis e Canons na Universidade de Salamanca. Xuíz maior de bens de defuntos foi nomeado visitador da Real Audiencia de Panamá en 1598 e oidor da Real Audiencia de Lima en 1600.

Tras a morte do vicerrei Gaspar de Zúñiga e Acevedo, conde de Monterrei o 10 de febreiro de 1606, a Audiencia encargouse do goberno do vicerreinado. Foi elixido como presidente en primeiro lugar Diego Núñez de Avendaño, por ser o oidor decano. Pero este faleceu o 26 de maio, e correspondeulle a Fernández de Boán asumir a presidencia da Audiencia gobernadora e as funcións de Capitán Xeneral do Perú.

A Audiencia estaba entón integrada, ademais de por Boán, por Juan Fernández de Recalde, Juan Jiménez de Montalvo, Juan de Villela e Juan Páez de Laguna, aos que se lles xuntou despois Hernán Arias de Ugarte e Alberto de Acuña. A Audiencia gobernou o vicerreinado en calma e nas súas comunicacións ao rei Filipe III mostraron o interese e o empeño que puñan en suxeitarse ás directivas que lles foran dadas aos vicerreis anteriores. Durante este goberno provisorio erixiuse o Tribunal e Audiencia Real de Contas e Particións do Vicerreinado, do que foi primeiro decano Alonso Martínez de Pastrana.

O mandato da Audiencia culminou coa chegada do vicerrei Juan de Mendoza y Luna, marqués de Montesclaros, o 21 de decembro de 1607. Ao remate do mandato de Boán, ascendérono ao Consello de Indias o 27 de xaneiro de 1613, e houbo de retornar a España. Tomou posesión do novo cargo o 17 de decembro de 1614, e desempeñouno ata a súa morte. Os seus herdeiros levaron grandes riquezas e constituíron unha familia nobre en Galicia.

## Vida persoal 
Casou con Damiana de Landecho e Arraso, unha nobre crioula de Lima, cara a 1601. Ademais tivo relacións con dúas nobres galegas, Xoana Gómez de Losada e Inés López de Nogueiras, coas que tamén tivo descendencia.

## Nota 
## Véxase tamén 
### Outros artigos 
* Vicerreinado do Perú
Camp Municipal Narcís Sala

O **Camp Municipal Narcís Sala** é un estadio de fútbol do barrio de Sant Andreu, en Barcelona, no que disputa os seus partidos como local a Unió Esportiva Sant Andreu. Ten unha capacidade de 6.570 espectadores e o terreo de xogo é de céspede artificial.

## Precedentes 
É o campo da UE Sant Andreu desde o ano 1970 antes dese ano o equipo dispuxera dos seguintes estadios:

*Camp del Carrer Santa Coloma (1914-1969), situado nos mesmos terreos do actual Narcís Sala. 
*Camp de les Medicines (1912-1925), situado preto da actual rúa Concepción Arenal. 
*Can Tisó (1909-1914), situado cerca do barrio da Trinitat Vella.

## Historia
O estadio inaugurouse o 19 de marzo de 1970 e o primeiro partido perdeuno o UE Sant Andreu contra o FC Barcelona por 0-1. A iluminación artificial neste campo inauguróuse o 13 de abril de 1972 e desde o verán de 2005 o terreo de xogo é de herba artificial.

## Notas
## Véxase tamén
### Ligazóns externas 
*Imaxes históricas do estadio
Estadio Ruta de la Plata

O **Estadio Ruta de la Plata** é un estadio de fútbol situado en Zamora, capital da provincia do mesmo nome. Ten capacidade para 7.813 espectadores e foi inaugurado o 1 de setembro de 2002, co partido Zamora CF 1-1 CD Ourense.

De propiedade municipal, é sede habitual dos partidos do Zamora Club de Fútbol. O complexo conta ademais con dous campos de herba artificial e un campo de herba natural que son utilizados polos equipos de canteira do Zamora CF.

Foi construído en substitución do antigo campo do Zamora, *La Vaguada*, que quedou obsoleto en moitos aspectos, non sendo pola súa antigüidade, 15 anos, senón pola súa reducida capacidade (4.000 espectadores) e polas súas mediocres instalacións.

Tamén foi sede, o día 1 de abril de 2003, dun partido de seleccións clasificatorio para o Europeo Sub-21 entre España e Armenia con resultado de 5-0 para España.
Antón Pulido Novoa

**Antón Pulido Novoa**, nado en Bóveda de Amoeiro (Amoeiro) o 25 de setembro de 1944, é un profesor, deseñador gráfico, pintor, gravador e editor galego.

## Traxectoria 
Fillo do mestre de Bóveda de Amoeiro, comezou a estudar no seminario de Ourense, formouse durante tres cursos en gregoriano na Universidade Pontificia de Salamanca. Xa mestre, o primeiro destino foi Santa María de Casaio, en Pena Trevinca. Logo marchou a Barcelona, onde cursou Belas Artes na especialidade de pintura e gravado na Escuela Superior de San Jordi e chegou a dirixir o colexio Juan Ramón Jiménez, sen deixar de pintar e expoñer. Volveu a Vigo e foi profesor de debuxo e artes plásticas durante moitos anos no Instituto Álvaro Cunqueiro en Vigo ata a súa xubilación. En 2013 expuxo no sexto edificio do Museo de Pontevedra e en 2014 unha mostra antolóxica en A Fundación polos 50 anos da súa pintura. 

Foi nomeado Director Xeral de Cultura da Xunta de Galicia nos primeiros oitenta, nun goberno do Partido Popular, e regresou a cargos de designación política cando se converteu no primeiro director do Centro Galego de Arte Contemporánea en 1993, posto no que foi substituído ao ano seguinte pola crítica de arte Gloria Moure.

Pertenceu a varias fundacións e asociacións culturais, entre elas a dos Premios da Crítica de Galicia que lle rendeu unha homenaxe en 2024. e Vigués distinguido.
* Premio da Crítica de Galicia en Artes Plásticas e Visuais en 2014
* Premio Trasalba 2015.
* Premio Ágora de Orcellón, 2018
*Premio Cultura Galega das Artes Plásticas, 2021 

## Vida persoal 
É pai do músico Antón L. Pulido.

## Notas 
## Véxase tamén 
### Bibliografía 
* 

### Ligazóns externas 
*
Estadio Príncipe Felipe

O **Estadio Príncipe Felipe** é un recinto deportivo para a práctica do fútbol situado na cidade de Cáceres, España, na estrada de Salamanca. Foi inaugurado o 26 de marzo de 1977.

O estadio acolle os partidos como local do Club Polideportivo Cacereño, nos que pasou pola Copa do Rei, Segunda División B e Terceira División de España.

O estadio inaugurouse cun partido entre os equipos da Selección Estremeña e o CP Cacereño. O primeiro partido ligueiro que rexistrou o novo estadio foi o 10 de abril de 1977, partido no que o Cacereño venceu por 3-1 ao Ceuta. Ata o 29 de maio de 1981 o estadio non inaugurou iluminación artificial.

## Historia 
O estadio acolleu partidos de gran nivel como un amigable entre España e Romanía en abril de 1991 onde se colocaron bancadas supletorias nos dous fondos e nos laterais da tribuna para a ocasión, tendo un cheo absoluto de 15.000 espectadores. Tamén se celebrou un partido oficial de 1ª División entre o Atlético de Madrid e o Deportivo da Coruña en xaneiro de 1992 onde houbo cheo completo de 7.000 espectadores, como tamén no partido contra o Cádiz en 2002 en Segunda B. Acolleu o partido sub-18 entre España e Alemaña en maio de 1992. Ademais foi sede de concertos de primeiro nivel como os de Dire Straits ou Sting.

## Véxase tamén
### Outros artigos 
*Club Polideportivo Cacereño
Faust

**Faust** pode referirse á:

* ***Faust***, a obra de teatro de Goethe (1797).
* ***Faust***, unha ópera de Charles Gounod (1859).
* **Faust**, unha banda alemá de rock, creada en 1971.